###  ΦΥΛΛΟ ΣΥΜΜΟΡΦΩΣΗΣ

### ΠΑΡΑΡΤΗΜΑ ΙΙ – Ειδική Συγγραφή Υποχρεώσεων

|  |  |  |  |  |
| --- | --- | --- | --- | --- |
|  |  |  |  |  |
| **Α/Α**  | **ΑΠΑΙΤΗΣΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΤΕΚΜΗΡΙΩΣΗ** |
| 1 | Ο Ανάδοχος καλείται να παρέχει την έκδοση και προμήθεια αεροπορικών εισιτηρίων θέσης οικονομικής ή ανώτερης | ΝΑΙ |  |  |
| 2 | Ο Ανάδοχος καλείται να παρέχει την έκδοση και προμήθεια ακτοπλοϊκών εισιτηρίων κατηγορίας «αριθμημένων καθισμάτων» ή ανώτερης | ΝΑΙ |  |  |
| 3 | Ο Ανάδοχος καλείται να παρέχει τη μίσθωση ξενοδοχειακών δωματίων στις περιοχές των μετακινήσεων σε ξενοδοχεία κατηγορίας τριών (3) αστέρων ή ανώτερη (άρθρο 6, ν.4276/2014, ΦΕΚ Α 155/30.07.2014) | ΝΑΙ |  |  |
| 4 | Ο Ανάδοχος καλείται να παρέχει τη μίσθωση δυο (2) τουριστικών λεωφορείων 50 ατόμων έκαστο | ΝΑΙ |  |  |
| 5 | 24/7 υποστήριξη καθώς και υπηρεσίες έκτακτης ανάγκης σε ώρες εκτός γραφείου, Σαββατοκύριακα και αργίες | ΝΑΙ |  |  |
| 6 | Ο Ανάδοχος θα ενημερώνεται (εγγράφως μέσω ηλεκτρονικού μηνύματος) αποκλειστικά και μόνο από το/τα εξουσιοδοτημένο/α υπηρεσιακό/ά στελέχη της Κ.Ο.Θ., το/τα όνομα/τα και τα στοιχεία του/των οποίου/ων θα αναφέρονται στη σύμβαση. Η ενημέρωση προς τον ανάδοχο θα γίνεται όσο το δυνατό έγκαιρα, και το αργότερο τρεις ημέρες πριν την προβλεπόμενη αναχώρηση. Ωστόσο θα πρέπει να είναι σε θέση να καλύψει έκτακτες ανάγκες μεταφοράς – διαμονής για τις ανάγκες της Κ.Ο.Θ. | ΝΑΙ |  |  |
| 7 | Ο ανάδοχος δεν θα προχωρά σε κράτηση εισιτηρίου ή καταλύματος παρά μόνο έπειτα από γραπτή έγκριση από το αρμόδιο στέλεχος της Κ.Ο.Θ., (ως ανωτέρω περιγράφεται). Η ολοκλήρωση της κράτησης εισιτηρίων/ δωματίων θα πραγματοποιείται το αργότερο εντός μιας εργάσιμης ημέρας από την ημέρα ενημέρωσης του Αναδόχου | ΝΑΙ |  |  |
| 8 | Σε περίπτωση αρνήσεως του αναδόχου να προχωρήσει σε κράτηση σύμφωνα με τις οδηγίες του κάθε φορά αρμόδιου στελέχους της Κ.Ο.Θ, η Κ.Ο.Θ διατηρεί το δικαίωμα να προχωρήσει η ίδια στην κράτηση με απευθείας ανάθεση στον μεταφορέα. | ΝΑΙ |  |  |
| 9 | Ο ανάδοχος θα πρέπει να γνωρίζει και να αποστέλλει, όποτε κρίνεται απαραίτητο, τις ειδικές τιμές, τους περιορισμούς των εισιτηρίων και τις εκπτώσεις. Οι ναύλοι που περιλαμβάνουν ειδικούς περιοριστικούς όρους (όπως κυρώσεις ή άλλες χρεώσεις), θα κρατούνται μόνο έπειτα από ρητή έγκριση του εξουσιοδοτημένου στελέχους της Κ.Ο.Θ | ΝΑΙ |  |  |
| 10 | Παροχή δυνατότητας αλλαγής πτήσης ή/και δρομολογίου ή/και ακύρωσης σε έκτακτες περιπτώσεις, με την οικονομικότερη δυνατή λύση | ΝΑΙ |  |  |
| 11 | Οι παραγγελίες των παρεχόμενων υπηρεσιών θα είναι τμηματικές, σε αριθμό και συχνότητα που θα εξυπηρετεί τις ανάγκες της Κ.Ο.Θ | ΝΑΙ |  |  |

 Οδηγίες συμπλήρωσης

Στη Στήλη «ΠΡΟΔΙΑΓΡΑΦΗ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις.

Αν στη στήλη «ΑΠΑΙΤΗΣΗ» έχει συμπληρωθεί η λέξη «ΝΑΙ» ή ένας αριθμός (που σημαίνει υποχρεωτικό αριθμητικό μέγεθος της προδιαγραφής και απαιτεί συμμόρφωση), τότε η αντίστοιχη προδιαγραφή είναι υποχρεωτική για τον υποψήφιο ανάδοχο, θεωρούμενη ως απαράβατος όρος σύμφωνα με την παρούσα διακήρυξη. Προσφορές που δεν καλύπτουν πλήρως απαράβατους όρους απορρίπτονται ως απαράδεκτες.

Αν η στήλη «ΑΠΑΙΤΗΣΗ» δεν έχει συμπληρωθεί με τη λέξη «ΝΑΙ» ή με κάποιον αριθμό, τότε η προδιαγραφή δεν είναι απαράβατος όρος. Προσφορές που δεν καλύπτουν τους μη απαράβατους όρους ή αποκλίνουν από αυτούς δεν απορρίπτονται.

Στη στήλη «ΑΠΑΝΤΗΣΗ» σημειώνεται η απάντηση του αναδόχου που έχει τη μορφή ΝΑΙ/ΟΧΙ εάν η αντίστοιχη προδιαγραφή πληρείται ή όχι από την Προσφορά ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην Προσφορά. Απλή κατάφαση ή επεξήγηση δεν αποτελεί απόδειξη πλήρωσης της προδιαγραφής και η αρμόδια Επιτροπή έχει την υποχρέωση ελέγχου και επιβεβαίωσης της πλήρωσης της απαίτησης.

Στη στήλη «ΣΤΟΙΧΕΙΟ ΤΕΚΜΗΡΙΩΣΗΣ» θα καταγραφεί η σαφής παραπομπή στο δικαιολογητικό εκείνο στοιχείο που προσκομίζεται προς απόδειξη πλήρωσης της συγκεκριμένης απαίτησης. Η παραπομπή γίνεται με συγκεκριμένη αναφορά στην αρίθμηση, όπως αποτυπώνεται στο κείμενο της διακήρυξης. Η παραπομπή μπορεί να αφορά σε χαρακτηριστικά της τεχνικής προσφοράς στην τεχνική έκθεση όπου αποτυπώνεται το ολοκληρωμένο σχέδιο ή η μέθοδος υλοποίησης για κάθε επιμέρους παρεχόμενη υπηρεσία, στις αναλυτικές τεχνικές περιγραφές των παρεχόμενων υπηρεσιών, του τρόπου διασύνδεσης και λειτουργίας τους ή στην αναφορά μεθοδολογίας για την παροχή τους κλπ., που κατά την κρίση του υποψηφίου αναδόχου τεκμηριώνουν τα στοιχεία του Πίνακα Συμμόρφωσης.

 Διευκρινίσεις

Επισημαίνεται ότι είναι υποχρεωτική η απάντηση σε όλα τα σημεία του ΠΙΝΑΚΑ ΣΥΜΜΟΡΦΩΣΗΣ και η παροχή όλων των πληροφοριών που ζητούνται.

Η αρμόδια Επιτροπή θα αξιολογήσει τα παρεχόμενα από τους προσφέροντες στοιχεία κατά την αξιολόγηση των Τεχνικών Προσφορών.

Σε περίπτωση που δεν έχει απαντηθεί οποιοσδήποτε όρος του ΠΙΝΑΚΑ ΣΥΜΜΟΡΦΩΣΗΣ, τότε η απάντηση θεωρείται αρνητική.

Σε περίπτωση που οποιαδήποτε, από τις ανωτέρω αναφερόμενες στους επισυναπτόμενους πίνακες υποχρεώσεις, δεν καλύπτεται, η προσφορά θα απορρίπτεται ως απαράδεκτη.